Page:Dialogues, Intended to Facilitate the Acquiring of the Bengali Language.djvu/51

 কেবল ধনীও নয় বিষয়ও অনেক করিয়াছে আজিলাগাএদ কম বেস লাকো টাকার জমিদারি করিয়াছে।

সমস্তই ভাগ্যের বশীভূত দেখদিকি তাঁহারা কি ছিলেন এখন বা কি হইয়াছেন। এ আঙ্গুল ফুলিয়া কলা গাছ হইয়াছে।

তাহারদের পূর্ব্ব বিবরণ আমরা সমস্তই জানি। মাতা পিতার দুঃখের পরিসীমা ছিল না।

যতক্ষণে বড় ভট্টাচার্য্য কিছু দিতেন তবেই সে দিন নিৰ্ব্বাহ হইত নতুবা হরিমটুক।

এখন ঈশ্বর তাহারদিগকে অতিশয় উন্নত করিয়াছেন ঈশ্বরাধীন কর্ম্ম বড়কে ছোট করিতে পারেন ছোটকেও বড় করিতে পারেন।

আমি চিরকাল দেশ ছাড়া তাহরদের আহার ব্যবহার কি প্রকার।

তাহারদিগের আহার পরিচ্ছদ ভাল বটে।

নিতান্ত আত্মীয় অন্তরঙ্গ লোকের উপকার করা আছে কিন্তু দানাদি সর্ব্বতোভাবে নাই।

ক্রিয়া কর্ম্ম এইক্ষণে যেরূপ করিতেছে সে নিন্দিত নয়।

কহ জমিদারি যে করিয়াছেন সে শাসিত কি প্রকার।

জমিদারি কখন ছিল না এইক্ষণে হইয়াছে কিন্তু শাসন সুন্দররূপ করিতে পারে নাই এ বিষয়ে বিজ্ঞ নয় ইহাতে প্রজা লোকেরা সুখ্যাতি করে না।

কহ যে রূপ বড় মানুষ হইয়াছেন তাহার মত চলন কি না লওয়াজিমা কি মত।

লওয়াজিমা যে মত করিয়াছেন তাহার মত ওঠক বৈঠক নয়।